b'\n_START_ARTICLE_\nRachida Dati\n_START_PARAGRAPH_\nRachida Dati (s. 27. marraskuuta 1965) on ranskalainen poliitikko. H\xc3\xa4n toimi Ranskan oikeusministerin\xc3\xa4 toukokuusta 2007 kes\xc3\xa4kuuhun 2009. Vuodesta 2009 l\xc3\xa4htien h\xc3\xa4n on ollut Euroopan parlamentissa. Dati on lis\xc3\xa4ksi Pariisin seitsem\xc3\xa4nnen kaupunginosan pormestari._NEWLINE_Dati syntyi Saint-R\xc3\xa9myssa Burgundissa toisena lapsena kahdestatoista marokkolaisen muurari-is\xc3\xa4n ja algerialaisen \xc3\xa4idin perheeseen. H\xc3\xa4n aloitti ty\xc3\xb6nteon kuusitoistavuotiaana ja joutui \xc3\xa4itins\xc3\xa4 kuoleman j\xc3\xa4lkeen huolehtimaan nuoremmista sisaruksistaan. Dati opiskeli taloustiedett\xc3\xa4 ja oikeustiedett\xc3\xa4 ja p\xc3\xa4\xc3\xa4si vuonna 1997 \xc3\x89cole nationale de la magistratureen, josta valmistui lakimieheksi. Vuonna 2002 h\xc3\xa4nest\xc3\xa4 tuli sis\xc3\xa4ministeri Nicolas Sarkozyn neuvonantaja. H\xc3\xa4n oli my\xc3\xb6s Sarkozyn edustajana t\xc3\xa4m\xc3\xa4n presidentinvaalikampanjan aikana._NEWLINE_Dati ilmoitti syyskuussa 2008 olevansa raskaana. Dati synnytti tytt\xc3\xa4rens\xc3\xa4 Zohran 2. tammikuuta 2009. H\xc3\xa4n palasi t\xc3\xb6ihin viiden p\xc3\xa4iv\xc3\xa4n kuluttua.'